Page:Welsh Medieval Law.djvu/143

 aeth yny erbyn. adywedut val hyn. Myn duỽ ygỽꝛ am creỽyſı yn tat ıttı. athıtheu yn vab ímí. gỽır adywedafı yrochwı. Bꝛaỽ= dỽꝛ am y varnỽys gynt oꝛ byd y deu dyn y barnỽyt udunt yn amryſſon am y varn. ạ Mach am y vechnıaeth ot adef ran agỽadu ran arall. Effeırat rỽg y deu dyn plỽyf o tyſ- tolyaeth atyſter ıdaỽ. Moꝛỽyn am y moꝛỽyn- daỽt. os ygỽꝛ y rother ıdaỽ adyweıt nat oed voꝛỽyn hı yr dỽyn yıaỽn a e dylyet. Neu oꝛ treıſſır ar gỽꝛ ae treıſſo yndywedut nat oed uoꝛỽyn hı. credadỽy yỽ tyſtolyaeth y uoꝛỽyn yny erbyn. Bugeıl trefgoꝛd am y uugeıly- aeth oꝛ llad llỽdyn y llall. LLeıdyr dıobeıth am ygytleıdyr pan dyccer yr groc. kanys credadỽy uyd yeır ar y getymdeıthon ac am yda adycco. heb greır. ac ny dỵlỵır dıuetha y getymdeıth yr yeır ef namyn y uot ynlleı- dyr gỽerth. Credadỽy heuyt uyd amotỽꝛ yny amot. ac uelly heuyt. credadỽy uyd ma nac gỽꝛ a wnel dogyn vanac. a Rodaỽdyr a gredır ar y da arotho. ac yna y dywedır. nyt oes rod onyt o vod laỽ dyn ae troet ae tyg lygat ae weus ae gluſt gan gollı yglybot ae trỽyn: